

## PLANINSKO DRUŠTVO BREŽICE,

**odsek za varstvo gorske narave vas vabi na naravovarstveni izlet**

**V KRAJINSKI PARK LAHINJA.**

Izlet bosta vodili Olga Kržan in Tončka Tokić, načelnica in članica Odseka za varstvo gorske narave

**Odhod bo v nedeljo, 02. oktobra 2022, ob 7. uri s parkirišča pri Restavraciji Štefanič.**

**Zahtevnost: lahka pot; čas hoje: približno 3 ure**

**Potrebna oprema: pohodni čevlji ter oblačila, primerna vremenskim razmeram in letnemu času**

**Prehrana: iz nahrbtnika**

**Prevoz: s kombijem in z osebnimi avtomobili, cena prevoza 13,00 EUR**

**Prijave: do četrtka, 29.09.2022 pri Olgi Kržan 031-638-911**

**OPIS:**

 Peljali se bomo čez Gorjance, mimo Črnomlja proti Vinici, nato čez Kanižarico in nadaljevali proti Pustem Gradcu.

Tu je tudi izhodišče izleta na okljuku reke Lahinje, kjer je ohranjeno redko, neposeljeno  prazgodovinsko naselje v Evropi.

Pod masivno skalo, ki označuje lokacijo srednjeveškega gradu, obratuje Klepčev mlin in žaga (L1638). Ob zadostni udeležbi (10 ljudi) bo možen ogled s plačljivo vstopnino 2,5 eur. Po ogledu navedenega bomo pot nadaljevali med polji in travniki, posejanimi z vrtačami, do vasice Podlog, Knežine in vse do Belčjega Vrha.

Vasica Belčji Vrh je gručasto naselje na osamljenem vrtačastem griču. Pod vasjo je studenec Zajm, eden glavnih izvirov Lahinje, ki ponuja prostor za daljši postanek z malico. V nadaljevanju poti bomo prečkali most čez Malo Lahinjo in se po gozdni poti mimo izvira Pod lipo ob reki Lahinji vrnili na izhodišče poti v Pusti Gradec.

**V primeru slabega vremena bo izlet odpovedan.**

**OPOZORILO:**

**S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan ves čas izleta ravnati v skladu s Časnim odeksom slovenskih planincev ter upoštevati navodila in odločitve vodnika !**

**Želimo vam varno in srečno hojo in lep planinski dan!**